2015 yilning 18 sentabr kuni O‘zbekiston Respublikasi Tashqi ishlar vazirligida Iordaniya Hoshimiylar Podshohligining favqulodda va muxtor elchisi Solih Ahmad al-Javarneh bilan uchrashuv bo‘lib o‘tdi. Suhbat davomida O‘zbekiston—Iordaniya kun tartibining joriy masalalari yuzasidan fikr almashildi, xususan siyosiy, savdo-iqtisodiy, madaniy-gumanitar va boshqa sohalardagi hamkorlikni yanada rivojlantirish istiqbollariga alohida urg‘u berildi.